**BALATONSZEPEZD KÖZSÉG**

**HELYI VÁLASZTÁSI BIZOTTSÁGA**

**8252 Balatonszepezd, Árpád u. 27.**

Ügyiratszám: BSZ/491-4/2024.

**KIVONAT**

Balatonszepezd Község Helyi Választási Bizottsága

**2024. április 29-én** megtartott ülésének jegyzőkönyvéből

**4/2024. (IV.29.) HVB HATÁROZAT**

Balatonszepezd Község Helyi Választási Bizottsága (továbbiakban: választási bizottság) a választási eljárásról szóló 2013. évi XXXVI. törvény (továbbiakban: Ve.) 307/G. § (2) bekezdésében megállapított hatáskörében eljárva a 2024. június 9. napjára kitűzött helyi önkormányzati képviselők és polgármesterek általános választásán **Kiss István** ….. sz. alatti lakost független egyéni listás képviselőjelöltként **nyilvántartásba veszi**.

*A határozat ellen a meghozatalától számított* ***3 napon belül*** *az ügyben érintett természetes és jogi személy, jogi személyiség nélküli szervezet írásban fellebbezést nyújthat be Balatonszepezd Község Helyi Választási Bizottságnál*

* *személyesen, kézbesítési meghatalmazott útján, levélben (8272 Szentantalfa, Fő u. 39.)*
* *e-mailben (**hivatal@szentantalfa.hu**) vagy*
* *hivatali kapun (KRID: 750263987* *vagy 222833921).*

*A fellebbezést úgy kell benyújtani, hogy az legkésőbb 2024. május 2-án 16.00 óráig megérkezzen.*

*A fellebbezést a Veszprém Vármegyei Területi Választási Bizottság bírálja el.*

*A fellebbezésben új tények és bizonyítékok is felhozhatóak. A fellebbezést jogszabálysértésre hivatkozással, illetve a választási bizottság mérlegelési jogkörben hozott határozata ellen lehet benyújtani.*

*A fellebbezésnek tartalmaznia kell a kérelem 223. § (3) bekezdése szerinti alapját, a kérelem benyújtójának nevét, lakcímét (székhelyét), a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságát igazoló igazolványának típusát és számát, vagy jelölő szervezet vagy más szervezet esetében a bírósági nyilvántartásba-vételi számát.*

 *A fellebbezés tartalmazhatja benyújtójának elektronikus levélcímét vagy postai értesítési címét.*

**INDOKOLÁS**

Kiss István 2024. április 26-án az ajánlásokat tartalmazó ajánlóív leadásával kezdeményezte Balatonszepezd községben egyéni listás képviselőjelöltként történő nyilvántartásba vételét.

A választási bizottság megállapította, hogy a választási iroda elvégezte a jogszabályban előírt ellenőrzéseket, a jelölt részére kiadott 1 db ajánlóív és a Ve. 124. § (1a) bekezdésében előírt nyilatkozat leadásra került, a jelölt rendelkezik a jelöléshez szükséges számú (5 db) érvényes ajánlással, ezért a jelölt nyilvántartásba vételének akadálya nincs.

A választási bizottság a fentiekre tekintettel a rendelkező részben foglaltak szerint határozott.

A választási bizottság a határozatot a Ve. 44-49. §-ai, 124. § (1) bekezdése, 125. §-a, 126. §-a, 127. §-a, 132. §-a és a 307/G. §-a, valamint a Zánkai Helyi Választási Iroda vezetőjének a helyi önkormányzati képviselők és polgármesterek választásáról szóló 2010. évi L. törvény 9. § (1) bekezdésén és a Ve. 307/E. § (1) bekezdésén alapuló hirdetménye figyelembevételével hozta meg.

A jogorvoslat lehetőségéről, benyújtásának helyéről és határidejéről, valamint a jogorvoslat benyújtásának feltételeiről való tájékoztatás a Ve. 10. § (1) és (3) bekezdésén, a 221. § (1) bekezdésén, a 223. § (1) és (3) bekezdésén, a 224. § (1)-(4) bekezdésein, a 225. §-án és a 307/P. § (2) bekezdés c) pontján alapul.

Szentantalfa, 2024. április 29.

 **Szarka Ilona**

 HVB elnöke